વર્તમાન પરિસ્થિતિ વિશે કહું તો અગાઉ પ્રસ્તાવનામાં આપણે નરેન્દ્ર મોદીએ કોંગ્રેસ પર ઈન્દિરા ગાંધીના નાકને લઈ શાબ્દિક ચાબખા કરેલા. ઈન્દિરાએ મચ્છુ હોનારત સમયે નાક ઢાંક્યું હતું. જેથી મોરબીવાળાઓ કોંગ્રેસને મત ન આપે ? જે હોય તે નાકના રાજકારણમાં આપણે નથી પડવું. પણ ઈન્દિરાના નાક પર ઘણી કોમેન્ટો ભૂતકાળમાં થયેલી. તેમના નાક પર કાર્ટુનો બનતા. એકવાર તો ભરસભામાં ઈન્દિરા ગાંધી બોલતા હતા, ‘શું આવી જ રીતે દેશ બનાવશું ? શું આવી જ રીતે વોટ આપશું ?’ એટલામાં ક્યાંકથી પત્થર ઉડતો ઉડતો આવ્યો અને ઈન્દિરા ગાંધીના નાક પર વાગ્યો. પણ એ આર્યન લેડીએ ભાષણ ખત્મ ન કર્યું. બોલ્યા જ રાખી. વિરોધીઓને જે કરવું હોય તે કરે. થોડા દિવસો સુધી ઈન્દિરા ગાંધી પ્રચારમાં મશગુલ રહ્યા, પણ નાક પર પાટો હતો તેની અખબાર વાળા અને લોકો મજાક ઉડાવતા હતા. લખવામાં આવતું કે ઈન્દિરાનું નાક બેટમેન જેવું થઈ ગયું છે. આ આખો પ્રસંગ સાગરિકા ઘોષે પોતાની કિતાબ ઈન્દિરા: ઈન્ડિયાસ મોસ્ટ પાવરફુલ પ્રાઈમ મિનિસ્ટમાં નોંધ્યો છે. આમ તો ઈન્દિરા ગાંધીને છોડી દઈએ તો નાક તો યાદવ પરિવારનું પણ મોટુ છે. જેના પર અનગિનત કાર્ટુનો બન્યા છે. મુલાયમ સિંહ યાદવને જુઓ કે દિકરા અખિલેશને જુઓ. રાજકારણમાં લાંબી નાકનો રેકોર્ડ તેમણે અકબંધ રાખ્યો છે અને રાખશે….